Publication: Magyar Közlöny
Issue: MK-2009-141 (Year: 2009, Number: 141)
Era: 2004-2010
Section: adó szakok, illetve a felsõoktatásról szóló 1993. évi LXXX. törvény szerinti fõiskolai vagy egyetemi szintû alapképzési
Paragraph Index: 248

c) a szakképzettség gyakorlásához szükséges személyes adottságok és készségek: – tudományos nézetek filozófiai és logikai elemzésének készsége, – vitakészség, – tolerancia, – kritikai gondolkodás, – elõadói és érvelési készség. 8. A mesterfokozat és a szakképzettség szempontjából meghatározó ismeretkörök: 8.1. Az alapképzésben megszerzett ismereteket tovább bõvítõ, mesterfokozathoz szükséges alapozó ismeretkörök: 20–30 kredit Az alapozó képzési szakasz célja, hogy a filozófiai alapképzettséggel rendelkezõ hallgatók a választott szaktudományból, a szaktudományos elõképzettséggel rendelkezõ hallgatók filozófiából egészítsék ki ismereteiket. Ennek súlyponti témakörei: – filozófiai elõképzettséggel nem rendelkezõ hallgatók esetében: kortárs tudományfilozófia, ismeretelmélet, nyelvfilozófia, filozófiai logika; – logika vagy matematikafilozófia modult választó, filozófiai elõképzettséggel rendelkezõ hallgatók esetében: halmazelmélet, matematikai logika, absztrakt algebra; – a fizika alapjai és filozófiája modult választó, filozófiai elõképzettséggel rendelkezõ hallgatók esetében: klasszikus mechanika, klasszikus elektrodinamika, kvantummechanika; – a nyelv és a nyelvészet filozófiája modult választó, filozófiai elõképzettséggel rendelkezõ hallgatók esetében: szemantika, formális szemantika, a formális szemantika logikai alapjai, matematika; – a társadalomtudományok filozófiája modult választó, filozófiai elõképzettséggel rendelkezõ hallgatók esetében: valószínûségszámítás, gazdaságszociológia, a társadalomelmélet alapjai, szervezetszociológia. 8.2. A szakmai törzsanyag kötelezõ ismeretkörei: 30–40 kredit logika: logikai szintaxis és szemantika, nem-klasszikus logikák, halmazelmélet, metalogika; filozófia: elmefilozófia, a kortárs metafizika néhány centrális problémája (idõ, okság, természeti törvény, test-elme, szabad akarat, modalitások stb.), a társadalomfilozófia módszerei és a társadalomtudományok módszertani problémái; tudományelmélet: valószínûségi módszerek a tudományelméletben, logika és tudománymetodológia. 8.3. A szakmai törzsanyag kötelezõen választható ismeretkörei: 49–53 kredit differenciált szakmai ismeretek: 29–39 kredit a választható modulok: – logika(dinamikuselméletek,absztraktmodellelmélet,alogikairendszerekáltalánoselmélete,univerzálisalgebrai logika, eldönthetõség és kiszámíthatóság, logikai paradoxonok és ezek kezelésére alkalmas elméletek); – a matematika alapjai és filozófiája (axiomatikus halmazelmélet, a matematika megalapozása az elsõrendû logikában és a másodrendû megalapozás körül folyó viták, a matematika filozófiájának viszonya a matematikai alapkutatáshoz és a matematika történetéhez, a matematikai strukturalizmus és a kategóriaelméleti megalapozás, formalizmus és fizikalizmus: a Hilbert-program mai utódai); – a fizika alapjaiés filozófiája(a fizika szerepe a modern ontológia világképében,empiricista és racionalistatradíciók a fizikában, a fizikai elméletek logikai analízise, nyelvfilozófiai problémák a fizikában, a fizika alapfogalmainak empirikus alapjai, operacionalizmus és instrumentalizmus, a modern kozmológia filozófiai és metodológia kérdései, a kvantumelmélet fundamentális problémái); – a nyelv és a nyelvészet filozófiája (szemantika-nyelvtan interfész, dinamikus szemantika, szemantika-pragmatika határvonal, jelentéselméletek: hagyomány és új fejlemények, nyelvészet és mesterséges intelligencia, szemantikai problémák, szemantikai viták); – a társadalomtudományok filozófiája (fogalomalkotás a társadalomtudományban, viták a történelmi magyarázatról, metodológiai individualizmus, magyarázatmodellek a történeti és társadalomtudományokban, objektivitás, értékmentesség, ideáltipikus és narratív konstrukciók, racionális döntéselméletek); diplomamunka: 20 kredit. 9. Idegennyelv-ismeret követelményei: A mesterfokozat megszerzéséhez egy államilag elismert, felsõfokú (C1), komplex típusú nyelvvizsga, vagy azzal egyenértékû érettségi bizonyítvány, illetve oklevél szükséges, vagy egy további, az alapfokozat megszerzéséhez szükséges nyelvvizsga nyelvétõl eltérõ nyelvbõl államilag elismert, középfokú (B2), komplex típusú nyelvvizsga, vagy azzal egyenértékû érettségi bizonyítvány, illetve oklevél szükséges. 10. A mesterképzésbe való felvétel feltételei: A hallgatónak a kredit megállapításának alapjául szolgáló ismeretek – felsõoktatási törvényben meghatározott – összevetése alapján legalább 50 kredittel kell rendelkeznie az alábbi szakok, illetve azok szakirányai valamelyikének ismeretköreibõl: – filozófia (különösen logika, nyelvfilozófia, tudományfilozófia, metafizika), – matematika (különösen matematikai logika, halmazelmélet, univerzális algebra), – fizika (különösen klasszikus mechanika, klasszikus elektrodinamika, kvantummechanika), – elméleti nyelvészet (különösen szemantika, formális szemantika, a formális szemantika logikai alapjai, matematika, logika), – közgazdaságtan (különösen valószínûségszámítás, gazdaságszociológia, optimumszámítás), – szociológia (különösen kommunikációelmélet, a társadalomelmélet alapjai, szervezetszociológia), továbbá komplex, középfokú (B2 szintû) államilag elismert vagy azzal egyenértékû nyelvvizsga angol nyelvbõl.

Source: https://magyarkozlony.hu/hivatalos-lapok/9fcd00b5bcc3d0ba8b148f82dee6f7f3d9031cbc/dokumentumok/961db4e4638afb0983f96d4328e38e20ed2a173e/letoltes